NORAKSTS

|  |  |
| --- | --- |
| 26.04.2018. | Nr.6/2 |

**JELGAVAS PILSĒTAS DOMES APBALVOJUMU PIEŠĶIRŠANA**

(ziņo I.Škutāne)

**Atklāti balsojot: PAR – 14** (A.Eihvalds, I.Jakovels, S.Stoļarovs, L.Zīverts, G.Kurlovičs, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – **1** (A.Rublis),

Saskaņā ar likuma „Par pašvaldībām” 12.pantu, Jelgavas pilsētas domes Apbalvojumu nolikumu (apstiprināts ar Jelgavas pilsētas domes 2011.gada 24.februāra lēmumu Nr.2/14 „Jelgavas pilsētas domes Apbalvojumu nolikuma un Jelgavas pilsētas domes Apbalvojumu piešķiršanas komisijas nolikuma apstiprināšana”) un Jelgavas pilsētas domes Apbalvojumu piešķiršanas komisijas 2018.gada 3.aprīļa lēmumu,

**JELGAVAS PILSĒTAS DOME NOLEMJ:**

1. Piešķirt Jelgavas pilsētas domes apbalvojumu „Goda zīme” Anitai Prūsei, Latvijas Lauksaimniecības universitātes Studentu kluba vadītājai – par ilggadēju un profesionālu darbību Studentu klubā, ieguldījumu kultūras vērtību saglabāšanā un Jelgavas vārda popularizēšanu.
2. Piešķirt Jelgavas pilsētas domes apbalvojumu „Goda raksts”:

2.1. Elitai Simsonei, Jelgavas pilsētas pašvaldības iestādes “Kultūra” tautas deju ansambļa “Lielupe” mākslinieciskajai vadītājai – par augstu profesionālo meistarību, aktīvu darbu, ieguldījumu Jelgavas kultūras attīstībā un pilsētas vārda popularizēšanu;

2.2. Aleksandram Jakovļevam, biedrību “Jelgavas Roņi” un “Jelgavas Jahtklubs JJK” valdes loceklim – par nopelniem un ieguldījumu sportā un sabiedriskajā darbībā Jelgavas pilsētā;

2.3. Sandrai Muižniecei-Brasavai, Dr.sc.ing., Latvijas Lauksaimniecības universitātes Pārtikas Tehnoloģijas fakultātes Pārtikas tehnoloģijas katedras profesorei, Tehnoloģiju un zināšanu pārneses nodaļas vadītājai – par pārtikas speciālistu izglītošanu un aktīvu darbību Jelgavas pilsētas uzņēmējdarbības attīstībā;

2.4. Agnesei Freibergai, Jelgavas Valsts ģimnāzijas ķīmijas skolotājai – par sasniegumiem pedagoģiskajā darbā un jaunatnes izglītošanā Jelgavā;

2.5. Artai Jurgenovskai, Jelgavas 4.vidusskolas mūzikas skolotājai – par augstu profesionālo meistarību, ieguldījumu jaunatnes izglītošanā un pilsētas vārda popularizēšanu.

1. Noteikt naudas balvu apbalvojumiem:
   1. apbalvojumam „Goda zīme” – 500,00 *euro* pēc nodokļu nomaksas;
   2. apbalvojumam „Goda raksts” – 300,00 *euro* pēc nodokļu nomaksas.
2. Jelgavas pilsētas pašvaldības iestādei „Pašvaldības iestāžu centralizētā grāmatvedība” naudas balvu pasniegšanai izmaksāt no Jelgavas pilsētas pašvaldības administrācijas budžeta līdzekļiem 2341.14 *euro*.
3. Apbalvojumus pasniegt Jelgavas pilsētas svētkiem veltītajā svinīgajā pieņemšanā 2018.gada 24.maijā.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī